21/04/2021 | Administración LocalMunicipal
A Coruña
Deportes
Anuncio da Concellería de Deportes polo que se publican os requirimentos de emenda de documentación das solicitudes presentadas da convocatoria de subvencións para á realización de actividades físicas e deportivas no Concello da Coruña 2021

CONCELLERÍA DE DEPORTES ANUNCIO da Concellería de Deportes, pola que se publican os requirimentos de emenda de documentación das solicitudes presentadas ao amparo do Acordo de Xunta de Goberno Local de data 24 de febreiro de 2021 polo que se establecen as bases reguladoras da Convocatoria de subvencións en réxime de concorrencia competitiva para entidades sen ánimo de lucro para o fomento e o apoio á realización de actividades físicas e deportivas no Concello da Coruña para o ano 2021 A Concellería de Deportes do Concello da Coruña convocou para o ano 2021, a través do Acordo de Xunta de Goberno Local de data 24 de febreiro de 2021 (BOP núm.42, do 4 de marzo de 2021), subvencións destinadas ás entidades sen ánimo de lucro para o fomento e o apoio á realización de actividades físicas e deportivas no Concello da Coruña para o ano 2021 que respondan a algún dos seguintes tipos: Tipo 1 e 1.1.–Actividade Deportiva. Tipo 2.–Actividade física ou deporte para todos. Tipo 3.–Campamentos ou campus. Tipo 4.–Actividades de natureza diversa relacionadas co deporte. Tipo 5.–Actividades deportivas de carácter extraordinario. O prazo e forma de presentación das solicitudes están regulados no apartado 10 da convocatoria, e no apartado 11 determínase a documentación que se achegará ao anexo da solicitude. Unha vez revisadas as solicitudes presentadas ao amparo da convocatoria polo órgano encargado da instrución dos procedementos, identificáronse aquelas que non reúnen a documentación necesaria, ben por non presentala, ben por conter erros, ou ben por non ser suficiente para a determinación do cumprimento dos requisitos esixidos para a súa posterior remisión á mesa de avaliación encargada da súa valoración. O apartado 12.2 da citada convocatoria establece, de conformidade co previsto no artigo 68 da Lei 39/2015, do 1 de outubro, do procedemento administrativo común das administracións públicas, que se a solicitude de subvención non reúne os requisitos establecidos por esta convocatoria, incluído o defecto, erro ou ausencia nos datos da solicitude e/ou na documentación presentada, o órgano instrutor requirirá ao interesado para que enmiende a falta ou acompañe os documentos preceptivos, no prazo máximo e improrrogable de dez (10) días hábiles, indicándolle que se non o fixese teráselle por desistido da súa solicitude, previa resolución que deberá ser ditada nos termos previstos no artigo 21 da Lei 39/2015, do 1 de outubro, do Procedemento Administrativo Común das Administracións Públicas. Polo exposto, DISPOÑO: 1. Ordenar a publicación no Boletín Oficial da Provincia da relación de solicitudes que non están debidamente cubertas e/ou que non achegan a documentación preceptiva esixida segundo o establecido nas bases reguladoras. Esta relación figura como anexo desta resolución.2. Facer indicación expresa a todas as entidades solicitantes recollidas no anexo de que son requiridas para que, no prazo máximo de dez (10) días hábiles, contados a partir do día seguinte ao da publicación desta resolución no BOP, enmienden a falta ou acheguen os documentos preceptivos a través da sede electrónica do Concello da Coruña ou no Rexistro Xeral de Entrada do Concello con destino ao servizo municipal de Deportes, conforme se establece nesta resolución. De non facelo, teranse por desistidas na súa petición, despois da resolución, que será ditada nos termos previstos no artigo 21 da Lei 39/2015, do 1 de outubro, do procedemento administrativo común das administracións públicas.3. En caso de dúbida, dificultades técnicas ou necesidade de máis información durante o proceso de emenda de documentación das solicitudes, poderán dirixirse á Concellería de Deportes a través da conta de correo electrónico uadeportes@coruna. es ou do teléfono 981 18 42 00. A Coruña, a 16 de abril de 2021. A xefa do Servizo de Deportes Enrique Jimemez Talpa ANEXO